ÚRAD VLÁDY SLOVENSKEJ REPUBLIKY
                sekcia vládnej legislatívy

                                                                                                  Na rokovanie vlády SR
                                                                                    Dňa 21. septembra 2005
                                                                                    K materiálu č. 16457/2005
                                                                                    K bodu č. 18

S T A N O V I S K O

k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 305/2003 Z. z. o identifikácii a registrácii zvierat

I.

     Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 305/2003 Z. z. o identifikácii a registrácii zvierat vypracovalo Ministerstvo pôdohospodárstva Slovenskej republiky na základe splnomocňovacieho ustanovenia § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a na vykonanie § 3 ods. 2 a § 18 ods. 1 zákona č. 488/2002 Z. z. o veterinárnej starostlivosti a o zmene niektorých zákonov  a na rokovanie vlády Slovenskej republiky ho predkladá minister pôdohospodárstva Zsolt Simon.

II.

     Predloženým nariadením vlády Slovenskej republiky sa do právneho poriadku Slovenskej republiky prebrala smernica Rady 92/102/EHS z 27. novembra 1992 o identifikácii a registrácii zvierat. Smernica bola zmenená a doplnená nariadením Rady ES č. 21/2004 zo 17. decembra 2003, ktorým sa ustanovuje systém na identifikáciu a registráciu oviec a kôz a ktorým sa mení a dopĺňa nariadenie ES č. 1782/2003 a smernice 92/102/EHS a 64/432/EHS. Predloženým návrhom nariadenia vlády sa do právneho poriadku Slovenskej republiky preberajú tie ustanovenia nariadenia Rady ES č. 21/2004 zo 17. novembra 2003, ktorými sa menia smernice rady 92/102/EHS a 64/432/EHS.

III.

     Predmetný návrh bol prerokovaný v Legislatívnej rade vlády Slovenskej republiky dňa 13. septembra 2005.  Legislatívna rada vlády Slovenskej republiky po prerokovaní tohto návrhu nariadenia vlády odporučila návrh dopracovať podľa jej pripomienok a na rokovanie vlády Slovenskej republiky ho predložiť v novom upravenom znení.

IV.

     Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády Slovenskej republiky sú pripomienky Legislatívnej rady vlády Slovenskej republiky zapracované ( 4 pripomienky), a preto odporúča vláde Slovenskej republiky návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 305/2003 Z. z. o identifikácii a registrácii zvierat schváliť v predloženom znení.

V Bratislave 20. septembra 2005
Vypracovala: A. Petruňáková

                                                                              Štefan G r m a n 
                                                                              generálny riaditeľ
                                                                        sekcie vládnej legislatívy